OBRAZLOŽENJE SKRAĆENOG ROKA TRAJANJA SAVJETOVANJA SA ZAINTERESIRANOM JAVNOŠĆU
Sukladno članku 11. stavku 3. Zakona o pravu na pristup informacijama („Narodne novine“, br. 25/13, 85/15 i 69/22), Srednja škola „Jure Kaštelan” Omiš provodi savjetovanje sa zainteresiranom javnošću o Nacrtu Pravilnika o provedbi postupaka jednostavne nabave Srednje škole „Jure Kaštelan“ Omiš u skraćenom trajanju od 15 dana.
Razlozi za skraćivanje roka savjetovanja:
1. Potreba usklađivanja s izmjenama Zakona o javnoj nabavi
Zakonom o izmjenama i dopunama Zakona o javnoj nabavi („Narodne novine“, br. 48/26) izmijenjene su odredbe koje uređuju jednostavnu nabavu, pri čemu se relevantne izmjene primjenjuju od 1. rujna 2026. godine. Stoga je potrebno žurno uskladiti interni akt Škole s važećim zakonskim okvirom radi osiguravanja zakonitog provođenja postupaka jednostavne nabave.
2. Potreba pravodobnog uređenja postupaka nabave
Donošenje usklađenog Pravilnika potrebno je radi osiguravanja jasnih i ažurnih pravila za pripremu i provedbu postupaka jednostavne nabave te nesmetanog obavljanja poslova Škole.
S obzirom na navedene okolnosti i potrebu žurnog donošenja usklađenog internog akta, određuje se skraćeni rok savjetovanja od 15 dana, uz omogućavanje zainteresiranoj javnosti da dostavi svoje primjedbe i prijedloge.

